Rugmurg - Wikipedia
Inligting en eksterne bronne
Die rugmurg (geel) verbind die brein aan die senuwees deur die hele liggaam.
Latyn Medulla spinalis
Die rugmurg is ’n lang, dun en buisagtige bondel senuweevesels en steunselle wat uit die breinstam na die lendestreek van die werwelkolom loop. Die brein en rugmurg vorm saam die sentrale senuweestelsel.
In die mens begin die rugmurg by die agterkopbeen en gaan die rugmurgkanaal by die eerste nekwerwels binne. Dit strek af tot tussen die eerste en tweede lendewerwel, waar dit eindig. Die omringende benerige werwelkolom beskerm die relatief korter rugmurg. Mans se rugmurg is sowat 45 cm lank en vroue s’n omtrent 43 cm. Ook die breedte verskil, van 13 mm by die nek- en lendewerwels tot 6,4 mm by die borswerwels.
Die rugmurg dien hoofsaaklik as die stuurder van senuweeseine van die motoriese korteks na die liggaam, en van die toevoerende vesels van die sintuigsenuwees na die sintuigkorteks. Dit is ook ’n sentrum vir die koördinering van baie reflekse en bevat refleksboë wat reflekse en sentrale patroonopwekkers onafhanklik kan beheer.
↑ (1993) Human biology and health, 1ste uitg., Englewood Cliffs, N.J.: Prentice Hall. p. 132-144. ISBN 0-13-981176-1.
Wikimedia Commons het meer media in die kategorie Rugmurg.
Ontsluit van "https://af.wikipedia.org/w/index.php?title=Rugmurg&oldid=1557052"
Die bladsy is laas op 4 Junie 2017 om 11:11 bygewerk.